Diari Oficial de la Generalitat Valenciana


Sumari del DOGV 8020, del 12-04-2017 (2017/3128)

RESOLUCIÓ de 7 d'abril de 2017, del director general de Política Educativa, per la qual es cataloga el Col·legi d'Educació Infantil i Primària Cardenal Cisneros d'Almassora (24417045) com a centre d'escolarització preferent d'alumnat amb necessitats educatives especials derivades de discapacitat motriu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3128


Data del document
:   07-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Almassora
    * centre d'ensenyament

RESOLUCIÓ de 7 d'abril de 2017, del director general de Política Educativa, per la qual es cataloga el Col·legi d'Educació Infantil i Primària Cardenal Cisneros d'Almassora (06368947) com a centre d'escolarització preferent d'alumnat amb necessitats educatives especials derivades de discapacitat motriu. [2017/3128]  
L'Ordre de 16 de juliol de 2001, per la qual es regula l'atenció educativa a l'alumnat amb necessitats educatives especials escolaritzat en centres d'Educació Infantil (2n cicle) i Educació Primària, estableix que la conselleria competent en matèria d'educació, a proposta de les direccions territorials competents en matèria d'educació, podrà determinar centres d'Educació Infantil i Primària on s'escolaritzen preferentment determinats alumnes amb necessitats educatives especials quan la resposta a les seues necessitats requerisca dotacions i equipaments singulars o una especialització professional difícilment generalitzable.  
  
Vist l'informe presentat per la Inspecció d'Educació de la Direcció Territorial d'Educació, Investigació, Cultura i Esport de Castelló en data 18 d'octubre de 2016, i la proposta de catalogar el CEIP Cardenal Cisneros d'Almassora com a centre d'escolarització preferent d'alumnat amb necessitats educatives especials derivades de discapacitat motriu.  
  
Vist que en el dit informe s'adjunta còpia dels dictàmens corresponents i s'acredita que el centre:  
a) Disposa d'instal·lacions adequades.  
b) Compta amb l'adequada dotació de professorat i personal laboral degudament especialitzat.  
c) Rep suficient atenció dels serveis de suport.  
Per tot això i en virtut de les competències atribuïdes pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en el seu article 7, dota la Direcció General de Política Educativa de les funcions de planificar els centres educatius d'acord amb les necessitats d'escolarització i formular propostes de creació, modificació, transformació i supressió dels centres docents públics, resolc:  
1. Catalogar el CEIP Cardenal Cisneros d'Almassora com a centre preferent per a l'escolarització d'alumnat amb necessitats educatives especials derivades de discapacitat motriu.  
2. Remetre una còpia de la present resolució a la Direcció Territorial d'Educació, Investigació, Cultura i Esport de Castelló, a la direcció de l'esmentat centre, al Consell Escolar Municipal i a la Comissió Municipal d'Escolarització d'Almassora, per al seu coneixement i efectes.  
  
3. La present resolució tindrà efectes l'endemà de la seua publicació en el Diari Oficial de la Generalitat Valenciana, i donarà lloc a les corresponents inscripcions en el Registre de Centres Docents no universitaris de la Comunitat Valenciana i a la dotació dels recursos que correspongueren en aquest cas.  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs d'alçada davant del secretari autonòmic d'Educació i Investigació en el termini d'un mes, a comptar des de l'endemà de ser publicada, o, directament, un recurs contenciós administratiu davant del jutjat contenciós competent, en el termini de dos mesos a comptar des de l'endemà de la data de ser publicada.  
  
  
València, 7 d'abril de 2017.- El director general de Política Educativa: Jaume Fullana Mestre.